ايه الاسئلة اللي ممكن اسالها لبنت في جلسة تعارف رسمية تديني فكرة معقولة عن شخصيتها وتفكيرها وتدينها ...انا مش عارف اصلا ادير الحوار ازاي؟جزاك الله خيرا
لقد سألت عن عظيم يابني 😎 الحاجات دي مش بتتعرف بأسألة، للأسف، لكن بتبان، في الذىطب التحليلي في حاجة اسمها التعبير الحر، خليها تتكلم كتير وكله هيبان، غير نطاق الحوار ونقله في كذا اتجاه، خليها تخرج من حالة الكسوف وشكراً وميرسي، مش قصدي أكيد تقلبها تحقيق، بدون ميكون شكلك أنت اللي مش عارف تمسك خيط. دي دماغها وشخصيتها بشكل مبدأي، تدينها ده تسأل على العائلة وهيبان في الخطبة. وأنت البداية تكون محدد أنت عايز ايه، ايه الأساسي، وايه الكماليات، في قاعدة عندنا بتقول: أنت ترى ما تعرفه ولا تعرف ما تراه، وكانت أستاذتي تقول: لو مش معلق صوت الصمام في ودنك مش هتسمعه.! القصد اسأل خبرة بعيوب البيوت -لأن ده ميتقالش بابليك كدة- وتشوف مين بيبدأ الحوار الأم ولا الأب، ومين بيرحب بيك، ومين بيقول نادوا البنت. وخدوا وقتكم، ما توافقش ولا ترفض سمك في مية، وبعد الموافقة في فترة خطوبة كويسة الأهل يفهموا بعض، والوالدة بيكون ليها نظرة فاحصة، إلا لو هي اللي مختاراها 😖 والله يعينك 😎